钦定古今图书集成/理学汇编/学行典/第095卷 > 《题濂溪书堂》周惇颐
## 钦定古今图书集成/理学汇编/学行典/第095卷 > 《题濂溪书堂》周惇颐

“元子溪曰让，诗传到于今。此俗良易化，不欺顾相亲。
庐山我所爱，买田山之阴。田间有清水，清泚出山心。
山心无尘土，白石照沈沈。潺湲来数里，到此始澄深。
书堂构其上，隐几看云岑。倚梧或攲枕，风月盈中襟。
有时吟复默，酒罢鸣幽琴。数十黄卷轴，贤圣谈无音。
窗前即畴圃，圃外桑麻林。芋蔬可卒岁，绢布足衣衾。”
吾乐盖易足，名濂以自箴。谁为相朝暮，岸木寒萧森。